เป็นร้านที่คนเยอะตลอด บรรยากาศบ้าน ๆ ธรรมดา อาหารราคาถูกมาก พวกกับแกล้มจานนึง 60-80 บาท ผมไม่ค่อยประทับใจรสชาติอาหารเท่าไหร่ แต่ร้านนี้คนเยอะตลอดเลยไม่แน่ใจว่าเราไม่ได้สั่งเมนูเด็ดรึเปล่า

ปลากระพงทอดน้ำปลา : สอบตก ทอดน้ำปลาจริง ๆ ไม่มีส่วนผสมอย่างอื่นเลย ส่วนน้ำจิ้มซีฟู้ดรสชาติไม่กลมกล่อมเลย

ยำถั่วพู : สอบตก ค่อนข้างจือชืด ไม่เข้มข้น

กุ้งแช่น้ำปลา : สอบตก เนื่องจากน้ำจิ้มซีฟู้ดไม่อร่อย จานนี้ก็เลยรสชาติไม่ผ่านด้วย

คอหมูย่าง : อร่อยครับ ปิ้งหมูได้หอมกำลังดี น้ำจิ้มแจ่วรสชาติจัดจ้าน

ปากเป็ดทอด : กรอบ อร่อย กำลังดี

ไอติมมะพร้าว : อร่อยมากครับ ไอติมหอม มะพร้าวมาเป็นก้อน อยากรู้จริง ๆ ว่าไปรับมาจากไหน

ร้านนี้อาจจะเด่นพวกแนวผัดฉ่า ผัดพริก ต้มยำ แกงป่า เมนูที่ผมสั่งมาลองอาจจะไม่ใช่แนวถนัดของเค้า

